Matapos na mag-artista sa Universal Studios sa Hollywood nin sarong taon huli kan sarong kontrata bilang parte kan saiyang premyo sa Miss Universe, si Stevenson nagin laman kan mga babasahon siring sa Variety kan saiyang ipinahayag na siya mabalik sa saiyang banwaan sa South Carolina tanganing taposon an saiyang edukasyon sa Lander University imbes na ipadagos an saiyang trabaho sa Hollywood. Sa South Carolina, si Stevenson nakakua nin trabaho bilang host sa telebisyon para sa WIS, an lokan na apilyasyon kan NBC sa Columbia, South Carolina. Digdi niya nanumpongan an saiyang agom na si Donald Upton. Nagkaigwa sinda nin duwang aki, kun sain si Donald Jr. nangagin dating tagapadalagan nin telecom asin kagtugdas kan kompanyan nin global economic development asin public affairs na Fairfield Index, Inc. Sagkod kan mga-1970, si Stevenson nagin aktibo sa edya bilang sarong modelo, host sa telebisyon, asin aktres sa nasyonal na komersyo, asin nagpartisipar bilang huwessa nagkapirang kompetisyon kan Miss Universe.